
                                                  RAPORT DE SPECIALITATE

 La proiectul de hotărâre privind aprobarea Regulamentului de organizare și funcționare a Consiliului Local Șotrile
După intrarea în vigoare a Ordonanței de Urgență nr 57/2019 privind Codul administrativ, a fost aprobat prin Hotărârea Consiliului Local nr. 63 din 23 octombrie 2020 Regulamentul de organizare și funcționare a Consiliului Local al Comunei Șotrile,fiind modificat și completat prin Hotărârea consiliului local nr 23 din 31 mai 2021.
Având în vedere faptul că ulterior au mai intervenit modificari ale Ordonanței de Urgență susprecizate, este necesar aprobarea unui nou Regulament de organizare și funcționare a consiliului local (revizuit), sens în care propun abrogarea celui anterior aprobat.
Potrivit prevederilor art. 129 alin (3) lit.a) din Ordonanţei de Urgență nr. 57/2019 privind Codul administrativ, cu modificările și completările ulterioare, 

” (3) In exercitarea atributiilor prevazute la alin. (2) lit. a), consiliul local:

a) aproba statutul comunei, orasului sau municipiului, precum si regulamentul de organizare si functionare a consiliului local; prin ordin al ministrului de resort se aproba un model orientativ al statutului unitatii administrativ-teritoriale, precum si un model orientativ al regulamentului de organizare si functionare a consiliului local;”

Față de cele prezentate, consider ca sunt îndeplinite conditiile legale, de forma si conținut, drept pentru care in temeiul art 136 alin (1) si alin (8) lit b) din Ordonanta de  Urgență a Guvernului  nr. 57/2019 privind Codul administrativ avizez favorabil  proiectul de hotărâre respectiv  și propun adoptarea în forma prezentată de inițiator.

